b'\n_START_ARTICLE_\nWalter Albert Herlin\n_START_PARAGRAPH_\nWalter Albert Herlin (28. syyskuuta 1871 Helsinki \xe2\x80\x93 2. hein\xc3\xa4kuuta 1921 Helsinki) oli suomalainen virka- ja lehtimies. _NEWLINE_Herlinin vanhemmat olivat kauppias Gustaf Albert Herlin ja Johanna Emilia Wecksell ja puoliso vuodesta 1900 Aina Alina Lundell. Herlin tuli ylioppilaaksi  1889, harjoitteli rautateill\xc3\xa4 ja suoritti kameraalitutkinnon 1892. Edellisest\xc3\xa4 vuodesta h\xc3\xa4n oli toiminut pikakirjoittajana valtiop\xc3\xa4ivill\xc3\xa4.  Valtionrautateiden kamreerinkonttorin reviisori Herlin oli vuodesta 1906 ja vt. piirireviisori vuodesta 1912. Pikakirjoituslehti Tidning f\xc3\xb6r stenografin p\xc3\xa4\xc3\xa4toimittaja Herlin oli 1899\xe2\x80\x931901 ja Finska Kennelklubbens tidskrift -lehden toimittaja vuodesta 1897.'